**2. pielikums**

**TEHNISKĀ SPECIFIKĀCIJA**

1. **Piegādātāja izvēles procedūras priekšmets:** izbraukuma ēdināšanas pakalpojums Lielās talkas 2022 pasākuma ietvaros atbilstoši Tehniskajā specifikācijā norādītajām pakalpojuma sniegšanas un ēdienkartes prasībām.
2. **Līguma izpildes laiks:** 2022. gada 30. aprīlī no plkst. 10:00 -16:00.
3. **Līguma izpildes vieta:** Kundziņsala, parkā pie Kundziņsalas 6. šķērslīnija Nr.10, Rīga.
4. **Prasības ēdināšanas pakalpojuma sniegšanai:**
	1. Izbraukuma ēdināšana jānodrošina brīvā dabā, kur nav elektrības pieslēguma.
	2. Apkalpojamo personu skaits: 70 personas.
	3. Pretendentam jānodrošina ēdināšanas darba zona:
		1. ēdiena pagatavošanas un izsniegšanas darba zona ar visu pakalpojuma izpildei nepieciešamo aprīkojumu, tehnisko nodrošinājumu un darbaspēku.
	4. Pretendentam jānodrošina ēdamzonā:
		1. nojume vismaz 24 m2;
		2. galdi vismaz 20 personām;
		3. sēdvietas (krēsli, soli) kopā vismaz 50 personām.
	5. Pretendentam jānodrošina vienreizējās lietošanas trauki, piederumi (*šķīvji, karotes, dakšas, naži, glāzes, krūzes*), salvetes.
	6. Pretendentam jānodrošina atkritumu konteiners izlietotiem vienreizējas lietošanas traukiem un piederumiem.
	7. Pretendentam ir pienākums nodrošināt ar ēdināšanas pakalpojumu saistītu atkritumu izvešanu pēc pasākuma.
	8. Piedāvājuma nodrošināšanai pēc iespējas tiek izmantoti Latvijā iegūti un ražoti produkti atbilstoši sezonai.
	9. Pretendentam ēdienu pagatavošana un izdale jānodrošina atbilstoši Latvijas Republikas normatīvajos aktos noteiktajām sanitārajām, higiēnas un citu pārtikas produktu kvalitāti un ēdināšanas pakalpojuma sniegšanu regulējošām prasībām.
	10. Pretendents ir saņēmis visas nepieciešamās atļaujas un licences savas saimnieciskās darbības veikšanai.
	11. Pretendents ir reģistrēts vai atzīts kā pārtikas aprites uzņēmums PVD (vai līdzvērtīgā institūcijā ārvalstī, ja to paredz attiecīgās ārvalsts normatīvie akti), kas apliecina tiesības atbilstoši Pārtikas aprites uzraudzības likumam piedalīties pārtikas apritē.
	12. Pretendents atbild par darba aizsardzības, darba drošības un ugunsdrošības noteikumu ievērošanu pakalpojuma sniegšanas vietā atbilstoši Latvijas Republikas normatīvajiem aktiem, kā arī par darbinieku darba drošību un veic darbinieku instruktāžas.
5. **Līdzvērtīgas pieredzes prasības**
	1. Pretendentam iepriekšējo 3 (trīs) gadu laikā (2019., 2020., 2021. un 2022. gadā līdz piedāvājuma iesniegšanas termiņam) ir Tehniskajā specifikācijā norādītājai līdzvērtīga pieredze vismaz 1 (viena) līdzvērtīga izbraukuma ēdināšanas pakalpojuma un ēdienkartes nodrošināšanā vismaz 70 personām. Lai apliecinātu prasīto pieredzi, pretendents aizpilda Tehniskā piedāvājuma 1. daļu, norādot pasūtītāja nosaukumu, kontaktpersonu, pakalpojuma sniegšanas laiku un vietu, īsu sniegtā pakalpojuma aptrakstu. Par sniegtajiem pakalpojumiem jāiesniedz pasūtītāja atsauksmes vēstule (ja pakalpojums ir sniegts Rīgas brīvostas pārvaldei, atsauksme nav jāiesniedz).
6. **Pasākuma norises plāns un prasības ēdienkartei:**

|  |  |  |  |
| --- | --- | --- | --- |
| **Nr.p.k.** | **Izstrādājums** | **Porcijas apjoms\*** | **Skaits\*** |
| **1. KAFIJAS PAUZE** plkst. 12.00 – 12.30 |
| 1.1. | Speķa pīrādziņš | 30 g | 140 gab. |
| 1.2. | Smalkmaizīte vai rausis Nr.1. | 40 g | 70 gab. |
| 1.3. | Smalkmaizīte vai rausis Nr.2. | 40 g | 70 gab. |
| **2. PUSDIENAS** plkst. 15:00 – 16.00 |
| 2.1. |  Soļanka (vai aukstā dārzeņu zupa)\*\* | 280 g | 70 porcijas |
| 2.2. | Jauno kāpostu salāti | 110 g | 70 porcijas |
| 2.3. | Mazsālīts gurķis  | 65-100 g | 70 gab. |
| 2.4. | Svaigu dārzeņu izlase | 100 g | 70 porcijas |
| 2.5. | Cūkgaļas cepamdesa | 140 g | 50 gab. |
| 2.6. | Vistas gaļas šašliks | 150 g | 40 gab. |
| 2.7. | Sautēti skābie kāposti  | 100 g | 70 porcijas |
| 2.8. | Vārīti apcepti kartupeļi | 250 g  | 70 porcijas |
| 2.9. | Tomātu mērce  | 100 g | 35 porcijas |
| 2.10. | Šampinjonu mērce  | 100 g | 35 porcijas |
| 2.11. | Rupjmaize  | 20 g | 140 gab. |
| 2.12. | Biezpiena plātsmaize  | 140 g | 70 gab. |
| 2.13. | Ogu dzēriens vai morss | 200 g | 70 porcijas |
| **3. VISA PASĀKUMA LAIKĀ** plkst. 10:00 – 16.00 |
| 3.1. | Dabīgā, maltā melnā kafija | 150 ml | Nodrošināts neierobežotā daudzumā visa pasākuma laikā |
| 3.2. | Tēja (vismaz 4 veidu tējas izlase, fasēta paciņās vienai tējas tasei) | 200 ml |
| 3.3. | Cukurs | 5 g |
| 3.4. | Kafijas krējums (tauku saturs 10%) | 10 g |
| 3.5. | Dzeramais ūdens | 200 ml |
|  |  |  |  |

**\*** Ēdienkartes izstrādājumu porciju mērvienību ekvivalenti gramos, mililitros un skaiti norādīti kā minimālais apjoms. Līguma noslēgšanas gadījumā, ja Pretendents piegādā porcijas ar lielāku svaru, Pretendents izstāda rēķinu atbilstoši Tehniskajā specifikācijā norādītajam apjomam un skaitam un tādā apmērā, kādu iesniedzis Tehniskajā piedāvājumā.

\*\* Atkarībā no paredzamiem laikapstākļiem ēdienkartes 2.1. pozīcijas zupas veids tiek saskaņots, Pasūtītājam vienojoties ar Pretendenta norādīto kontaktpersonu līdz 28.04.2022.